Rezumatul Studiului 1 - Ritmurile vieţii

1. **SCHIMBĂRI REGULATE**
   * **Ordine şi ritm**
     + Potrivit cu Geneza capitolul 1, Dumnezeu a creat Pământul şi l-a transformat din neorânduială în perfecţiune.
     + Treptat, a despărţit ziua de noapte, a separat apele, a făcut pământul să se arate, a făcut plantele să germineze şi a creat luminătorii de pe firmament care să ghideze ritmurile Pământului (zile, luni, ani).
     + Cu toate că păcatul a introdus neorânduiala în lume, ritmurile stabilite de către Dumnezeu la începutul lumii încă ne guvernează existenţa.
   * **Ritmurile vieţii**
     + Între naştere şi moarte există diferite ritmuri sau cicluri care reglează viaţa noastră:
       1. Copilăria  
          (Judecătorii 13:24; Luca 2:40)
       2. Tinereţea  
          (Psalmii 71:5; 1 Timotei 4:12)
       3. Maturitatea  
          (Geneza 41:46; Fapte 7:23)
       4. Bătrâneţea  
          (Psalmii 90:10; Filimon 1:9)
     + Aceste ritmuri sunt aceleaşi pentru toţi, dar nu toţi le trăiesc în acelaşi fel. Cu toţii suntem diferiţi şi cu toţii ne aflăm în stadii diferite. Cu toate acestea, fiecare este preţios şi fiecare are ceva de oferit.
2. **SCHIMBĂRI NEREGULATE**
   * **Situaţii neprevăzute**
     + Oricare dintre noi poate întâmpina situaţii radicale neprevăzute în urma cărora circumstanţele vieţii noaste să fie modificate total - fie în bine sau în rău.
     + Iov a pierdut totul într-o singura zi, Abel a murit subit, iar Iosif a fost vândut în robie de fraţii săi.
     + Dacă ne agăţăm de Dumnezeu şi ne încredem în El, vom fi capabili să ţinem piept acestor situaţii neprevăzute şi să ieşim biruitori asupra lor. (Geneza 50:20).
   * **Tranziţii**
     + Tranziţiile stabilesc trecerea de la o etapă a vieţii la alta: de la copilărie la tinereţe, la maturitate apoi la bătrâneţe.
     + Dar există de asemenea tranziţii şi pe plan spiritual. Domnul ne poartă de la convertire până la deplina maturitate spirituală (Evrei 5:12-14).
     + Vă invit să studiem schimbările experimentate de către apostolul Pavel (FA, pp. 119,120):
       1. Cele mai intime gânduri şi sentimente ale inimii lui au fost transformate de către harul divin.
       2. Cele mai nobile atribute ale sale au fost aduse în armonie cu scopurile eterne ale lui Dumnezeu.
       3. Hristos şi neprihănirea Sa au devenit pentru Pavel mai preţioase decât întreaga lume.
   * **Interacţiuni**
     + Vieţile noastre sunt constant modificate de modul în care alte persoane interacţionează cu noi.
     + Aceste interacţiuni pot aduce schimbări fie în bine, fie în rău. Ca şi creştini, noi trebuie să căutăm să fim în permanenţă o influenţă pozitivă pentru ceilalţi (Romani 12:18).
     + Interacţiunile noastre pozitive pot avea o influenţă puternică încât să schimbe viaţa unei persoane, urmând ca aceasta să Îl accepte pe Hristos.
     + Relaţiile noastre trebuie să fie în permanenţă ghidate de dragoste şi bunătate.